Cirok dvojfarebný

Cirok dvojfarebný (staršie cirok obyčajný [resp. do polovice 20. storočia v podobe: cirok obecný]; mimo taxonómie: sorgo; skrátene: cirok; zastarano: turecké žito, indické žito, jáhly indické, proso indiánske; lat. Sorghum bicolor [tento názov bol zavedený v roku 1961], staršie Sorg(h)um vulgare, zastarano: Andropogon sorg(h)um) je druh zo sekcie Eusorghum (iný názov: Sorghum) rodu cirok (lat. Sorghum, staršie aj Sorgum). Je to významná kultúrna rastlina, patrí napríklad medzi obilniny.

Niektorí autori rozlišujú medzi cirokom dvojfarebným a cirokom obyčajným - pozri nižšie Poznámku 5.

Etymológia 
Pôvod slova cirok pozri v článku cirok.

Opis 
Botanickými a biologickými vlastnosťami sa podobá kukurici a (najmä súkvetím) prosu.

Cirok dvojfarebný je vysoká (výška do 5 m, väčšinou 1 - 3 m), vzpriamená jednoročná tráva. 

Korene sú adventívne a koreňový systém môže siahať do hĺbky od 90 cm do 180 cm. Pri klíčení cirok dvojfarebný vytvára jeden primárny korienok. Koreňový systém má veľa koreňových vláskov.

Steblá sú vzpriamené, pevné, vysoké 0,6 až 5 m a majú priemer 5 až 30 mm. Sú vyplnené dreňou a skladajú sa z článkov prerušovaných kolienkami. Počet kolienok súvisí s dĺžkou vegetačného obdobia. Cirok dvojfarebný je tvarovo veľmi variabilný, predovšetkým pokiaľ ide o jeho steblo - môže byť hrubé, tenké, vysoké, nízke atď.

Listy sú široké, lysé, veľmi podobné listom kukurice, ale kratšie a širšie. Dlhé sú väčšinou pol metra až 0,8 metra. Majú voskový povlak, ktorý chráni rastlinu pred prílišným výparom. List je zvlnený, lebo jeho stredná časť rastie pomalšie než okraje. Ušká nie sú vyvinuté, jazýček je malý.

Súkvetie je metlina, asi 60 cm dlhá, nesúca až 6 000 kláskov. Metlina môže byť z jedného hľadiska vzpriamená, naklonená, ohnutá, z iného hľadiska voľná, stlačená alebo nakopená. Rastlina je fakultatívne opelivá. Stavbou súkvetia sa cirok dvojfarebný podobá prosu.

Zrno je uložené v kvetných plevách úplne uzatvorené alebo čiastočne obnažené. Krátko po zbere má nízku klíčivosť.

Zdroje tejto kapitoly:

Význam  
Podľa základných skupín (pozri Systematika):
Cirok cukrový (v užšom zmysle) sa využíva na výrobu sirupu resp. cukru, častejšie však ako krmivo pre domáce živočíchy, na silážovanie a na výrobu bioplynov a na výrobu etanolu.
Cirok metlový sa používa najmä na výrobu metiel (ciroková metla) a kief (ciroková kefa).
Cirok zrnový sa pestuje najmä na získanie zrna (t. j. je to obilnina), ale aj ako krmivo.
Cirok sudánsky sa využíva na pasenie a ako krmivo (často ako seno) a pod.

Systematika

Jeden alebo viac druhov 
Druh cirok dvojfarebný sa v literatúre vymedzuje viacerými spôsobmi. Vymedzenie, ktoré sa v tomto článku považuje za základné, sa ďalej pomocne označuje ako cirok dvojfarebný A. Viacerí autori namiesto tohto druhu cirok dvojfarebný A (podrobnosti o jeho zložení pozri nižšie) uvádza viacero menších druhov, konkrétne: 
- 3 druhy (napr. podľa Červenka 1986): cirok cukrový, cirok dvojfarebný [v prvom užšom zmysle] a cirok sudánsky
-alebo 4 druhy (napr. podľa World Checklist of Vascular Plants): cirok dvojfarebný [v druhom užšom zmysle], cirok sudánsky, Sorghum arundinaceum, Sorghum virgatum
-alebo 4-5 druhov (staré delenie podľa účelu použitia rastliny): cirok cukrový, cirok metlový, cirok zrnový (= cirok dvojfarebný [v prvom užšom zmysle]), časť druhu cirok na seno, a prípadne aj druh Sorghum cernuum (inak radený väčšinou pod cirok zrnový)
-alebo viac (niekedy až desiatky) druhov – sú väčšinou uvedené nižšie formou komentárov k taxónom.

Nasleduje prehľad systémov. K tomu vysvetlivky: 1. Znak / alebo slovo "alebo" (pokiaľ je použité v názve) označuje úplné synonymá. 2. A, B, C... je pomocné označenie rôznych významov toho istého názvu.

Základný systém 
Súčasná základná systematika je takáto (uvedené sú aj niektoré názvy zo starších systematík):
cirok dvojfarebný [alebo obyčajný] A/ cirok A (Sorghum bicolor [alebo vulgare] A):
cirok dvojfarebný [alebo obyčajný] B/ cirok B/ cirok dvojfarebný pravý (Sorghum bicolor [alebo vulgare] B/ Sorghum sativum/ Sorghum bicolor subsp. bicolor)/ sekcia Sorghum A rodu cirok/ séria Sativa rodu cirok:
5 základných skupín:
cirok dvojfarebný [alebo obyčajný] Skupina Bicolor [alebo rasa bicolor alebo skupina kultivarov Bicolor]  (Sorghum bicolor [alebo vulgare] Skupina Bicolor [alebo rasa Bicolor alebo skupina kultivarov Bicolor]) –tradične bol tento taxón u niektorých autorov rozdelený na nasledujúce druhy (prípadne variety):
cirok cukrový A (Sorghum dochna/ Sorghum saccharatum A) - vrátane ciroku metlového  – podrobnosti pozri nižšie
cirok dvojfarebný [alebo obyčajný] C (Sorghum bicolor [alebo vulgare] C) - vrátane Sorghum japonicum
Sorghum exertum
Sorghum splendidum
(časť druhu) Sorghum nervosum/Sorghum bicolor [alebo vulgare] var. nervosum - po slovensky aj kaoliang
cirok dvojfarebný [alebo obyčajný] Skupina Guinea [alebo rasa guinea alebo skupina kultivarov Guinea]  (Sorghum bicolor [alebo vulgare] Skupina Guinea [alebo rasa Guinea alebo skupina kultivarov Guinea]) –tradične bol tento taxón u niektorých autorov rozdelený na nasledujúce druhy:
Sorghum guineense
Sorghum conspicuum
Sorghum gambicum
Sorghum margarififerum
cirok dvojfarebný [alebo obyčajný] Skupina Kafir [alebo Skupina Caffra alebo rasa kafir alebo skupina kultivarov kafir]  (Sorghum bicolor [alebo vulgare] Skupina Kafir [alebo skupina Caffra alebo rasa Kafir alebo skupina kultivarov Kafir]) - tradične bol tento taxón u niektorých autorov rozdelený na nasledujúce druhy (prípadne variety):
Sorghum caffrorum/ Sorghum bicolor [alebo vulgare] var. caffrorum - po slovensky aj kafír
Sorghum coriaceum
cirok dvojfarebný [alebo obyčajný] Skupina Caudatum [alebo rasa caudatum alebo skupina kultivarov Caudatum]  (Sorghum bicolor [alebo vulgare] Skupina Caudatum [alebo rasa caudatum alebo skupina kultivarov Caudatum]) - tradične bol tento taxón u niektorých autorov rozdelený na nasledujúce druhy (prípadne variety):
(časť druhu) Sorghum caudatum/Sorghum bicolor [alebo vulgare] var. caudatum - po slovensky aj feterita
(časť druhu) Sorghum nigricans
cirok dvojfarebný [alebo obyčajný] Skupina Durra [alebo rasa durra alebo skupina kultivarov Durra]  (Sorghum bicolor [alebo vulgare] Skupina Durra [alebo rasa Durra alebo skupina kultivarov Durra]) - tradične bol tento taxón u niektorých autorov rozdelený na nasledujúce druhy (prípadne variety):
Sorghum durra A/Sorghum bicolor [alebo vulgare] var. durra - po slovensky aj durha A
Sorghum cernuum/ Sorghum bicolor [alebo vulgare] var. cernuum/ Sorghum vulgare D [sensu Pers.] - po slovensky zriedkavo biela durha
10 prechodných skupín - sú kombináciami (vždy dvoch) skupín z vyššie uvedených 5 základných skupín (u niektorých autorov sa uvádzajú akú súčasť jednotlivých vyššie uvedených 5 základných skupín):
cirok dvojfarebný [alebo obyčajný] Skupina Caudatum-Bicolor [alebo rasa caudatum-bicolor alebo skupina kultivarov Caudatum-Bicolor]  (Sorghum bicolor [alebo vulgare] Skupina Caudatum-Bicolor [alebo rasa Caudatum-Bicolor alebo skupina kultivarov Caudatum-Bicolor) - tradične bol tento taxón u niektorých autorov rozdelený na nasledujúce druhy (prípadne variety):
(časť druhu) Sorghum nervosum/ Sorghum bicolor [alebo vulgare] var. nervosum - po slovensky aj kaoliang
(časť druhu) Sorghum notabile
cirok dvojfarebný [alebo obyčajný] Skupina Durra-Bicolor [alebo rasa durra-bicolor alebo skupina kultivarov Durra-Bicolor]  (Sorghum bicolor [alebo vulgare] Skupina Durra-Bicolor [alebo rasa Durra-Bicolor alebo skupina kultivarov Durra-Bicolor) - tradične bol tento taxón u niektorých autorov rozdelený na nasledujúce druhy (prípadne variety):
Sorghum ankolib
Sorghum rigidum
Sorghum subglagbrescens/ Sorghum bicolor [alebo vulgare] var. subglabrescens/ Sorghum vulgare E - po slovensky aj milo A
atď. (t. j. zvyšných 8 skupín, volajú sa: Guinea-Caudatum, Guinea-Durra, Guinea-Kafir, Guinea-Bicolor, Durra-Caudatum, Kafir-Bicolor, Kafir-Caudatum a Kafir-Durra)
 cirok sudánsky/ cirok sudánska tráva/ sudánska tráva/ staršie: sudanka (Sorghum sudanense A/ Sorghum drummondii A/ Sorghum bicolor subsp. [alebo nothosubsp. alebo var.] drummondii [alebo sudanense])/ sekcia Drummondii rodu cirok/ Sorghum bicolor subsp. arundinaceum [alebo drummondii] rasa drummondii) – tento taxón sa dávnejšie niekedy zaraďoval ako súčasť druhu cirok alepský (Sorghum halepense); tradične bol cirok sudánsky u niektorých autorov rozdelený na druhy:
Sorghum aterrimum
Sorghum drummondii B
Sorghum elliottii
Sorghum hewisonii
Sorghum niloticum
Sorghum nitens
Sorghum sudanense B
Sorghum arundinaceum A/ Sorghum bicolor subsp. verticilliflorum [alebo subsp. arundinaceum] A / sekcia Arundinacea rodu cirok – tieto ciroky sú všetky divé; tento taxón sa staršie občas zaraďoval ako súčasť druhu cirok sudánsky a dávnejšie (spolu s cirokom sudánskym) ako súčasť druhu cirok alepský; delí sa takto:
Sorghum bicolor [alebo arundinaceum] rasa arundinaceum – tradične bol tento taxón u niektorých autorov rozdelený na druhy:
Sorghum arundinaceum B
Sorghum vogelianum
Sorghum bicolor [alebo arundinaceum] rasa aethiopicum/ Sorghum aethiopicum
Sorghum bicolor [alebo arundinaceum] rasa verticilliflorum  – tradične bol tento taxón u niektorých autorov rozdelený na druhy:
Sorghum brevicarinatum
Sorghum castaneum
Sorghum lanceolatum
Sorghum macrochaeta 
Sorghum somaliense 
Sorghum usambarense 
Sorghum verticiliflorum
Sorghum bicolor [alebo arundinaceum] rasa virgatum/ Sorghum virgatum – niekedy zaraďované ako samostatný druh (Sorghum virgatum) vedľa druhu Sorghum arundinaceum

Poznámky:
1. Vyššie uvedené Skupiny (rasy) pestovaných cirokov sa zvyknú ďalej deliť na tzv. pracovné skupiny (angl. working groups, skr. WG). Niekedy je úroveň rás vynechaná a používa sa rovno delenie na pracovné skupiny.
2. Cirok sudánsky a Sorghum arundinaceum A sa niekedy spájajú do jedného taxónu pod názvom Sorghum bicolor subsp. arundinaceum B alebo pod názvom séria Spontanea.
3. Sorghum derzhavinii je hybrid ciroku alepského s cirokom cukrovým A.
4. V niektorých textoch sa vyskytuje druh cirok dvojfarebný E (Sorghum bicolor E), ktorým sa myslí:
 a) novšie: cirok dvojfarebný B okrem druhov cirok cukrový A, Sorghum cernuum, Sorghum durra a Sorghum nervosum;
 b) staršie: cirok dvojfarebný B okrem druhov cirok cukrový A, Sorghum cernuum, Sorghum subglabrescens a Sorghum japonicum (pričom S. japonicum je tu poňaté dosť široko).
5. Niektorí autori rozlišujú medzi cirokom dvojfarebným (Sorghum bicolor) a cirokom obyčajným (Sorghum vulgare), a to rôznymi spôsobmi. Typické príklady: 
a) cirok obyčajný je to, čo je v tomto článku označené ako cirok dvojfarebný A, zatiaľ čo cirok dvojfarebný je to, čo je v tomto článku označené ako cirok zrnový (pozri nižšie) ;
b) cirok obyčajný je to, čo je v tomto článku označené ako Sorghum vulgare E (=Sorghum subglabrescens), zatiaľ čo cirok dvojfarebný je to, čo je v tomto článku označené ako cirok dvojfarebný B 
6. Staršie sa do ciroku dvojfarebného A niekedy zahŕňali aj tieto dnes samostatné druhy (posledné dva len niekedy):
- Sorghum propinquum
- cirok alepský (Sorghum halepense; vrátane Sorghum miliaceum a Sorghum controversum)
- Sorghum almum (niekedy považovaný za súčasť druhu Sorghum halepense). 
V prípade zahrnutia všetkých týchto troch taxónov (t.j. proponquum, halapense a almum), ktoré sa mimochodom v niektorých systémoch spolu označujú ako sekcia Blumenbachia rodu cirok, do ciroku dvojfarebného A, sa cirok dvojfarebný A stáva identickým so sekciou Eusorghum (iný názov: Sorghum B) rodu cirok.

Prakticky zameraný systém 
V tradičných resp. čisto prakticky zameraných systémoch sa cirok dvojfarebný A (plus niektoré jeho hybridy) delí nasledovne (ide o delenie podľa účelu použitia rastliny):
cirok cukrový A (Sorghum dochna/ Sorghum saccharatum A):
cirok cukrový metlový/ cirok dvojfarebný [alebo obyčajný] metlový/ cirok metlový/ metlový cirok/ cirok na metly/ staršie: cirok pometlový/ cirok technický/ technický cirok/ľudovo: cirok C (Sorghum dochna var. technicum/ Sorghum bicolor [alebo vulgare] var. technicum/ Sorghum technicum)
cirok cukrový kŕmny/ cirok dvojfarebný [alebo obyčajný] kŕmny/ cirok cukrový B/ cukrový cirok (Sorghum dochna var. saccharatum/ Sorghum bicolor [alebo vulgare] var. saccharatum/ Sorghum saccharatum B)
cirok zrnový/ cirok na zrno/ zrnový cirok/ milo B/ durha B (Sorghum eusorghum/ Sorghum bicolor [alebo vulgare] var. eusorghum/ staršie: Sorghum durra B) / cirok dvojfarebný D [alebo obyčajný D] (Sorghum bicolor D [alebo vulgare F]) – t. j. cirok dvojfarebný B okrem ciroku cukrového A; niekedy sa z tohto taxónu oddeľujú niektoré význačné taxóny ako samostatné druhy (napr. Sorghum cernuum)
cirok na seno/ "trávový cirok" (latinský názov neexistuje, anglické názvy sú: hay sorghum, grass sorghum) – t. j. cirok sudánsky (Sorghum sudanense A), Sorghum arundinaceum A a určité hybridy (najmä Sorghum almum, čo je prirodzený hybrid ciroku alepského s cirokom dvojfarebným, a teda formálne nespadá pod cirok dvojfarebný A)  
Praktické využitie týchto druhov je uvedené vyššie v kapitole Význam.

Zdroje kapitoly Systematika:  (detto: http://web.telekom.sk/spozs/vb/am_trv_3.html)LIŠKA, Z. Porovnání produkce biomasy a sušiny čiroku cukrového a zrnového, S. 10-12 cirok. In: Slovník slovenského jazyka (Peciar)nariadenie vlády SR č. 57/2007, ktorým sa ustanovujú požiadavky na uvádzanie osiva obilnín na trh (najmä v znení platnom od 1. 2. 2022)Ananda Galaihalage K. S., Myrans Harry, Norton Sally L., Gleadow Roslyn, Furtado Agnelo, Henry Robert J.: Wild Sorghum as a Promising Resource for Crop Improvement. In: Frontiers in Plant Science vol. 11, 2020, p. 1108, , DOI=10.3389/fpls.2020.01108, ISSN=1664-462X  (rod Sorghum)MULTILINGUAL MULTISCRIPT PLANT NAME DATABASE - Sorting  Sorghum  names BATTANDIER, TRABUT: Flore de l'Algérie. zv. 2 (Monocotylédones), S. 127-128  (celá kniha, podrobné delenie je uvedené napr. na str. 114 a nasl.)OECD ilibrary: Chapter 1. Sorghum (Sorghum bicolor) Wiersema, John & Dahlberg, Jeff. (2007). The Nomenclature of Sorghum bicolor (L.) Moench (Gramineae). Taxon. 56. VINALL, H. N., GETTY. R. E. Sudan grass and related plants. In: US Department of Agriculture Bulletin No. 981, Dec. 21, 1921

Zdroje

Lipnicovité
Obilniny